PTT-BCP ลดราคาขาย E85 ลง 0.70 บ./ลิตร ที่เหลือคงเดิม มีผลพรุ่งนี้
PTT-BCP ลดราคาขาย E85 ลง 0.70 บ./ลิตร ที่เหลือคงเดิม มีผลพรุ่งนี้
7 ม.ค. 2559

บริษัท ปตท. จำกัด (มหาชน) หรือ PTT และ บริษัท บางจาก ปิโตรเลียม จำกัด (มหาชน) หรือ BCP ประกาศปรับลดราคาขายปลีกเฉพาะน้ำมันแก๊สโซฮอล์ E85 ลงลิตรละ 70 สต.โดยมีผลตั้งแต่เวลา 05.00 น.ของวันพรุ่งนี้ (8 ม.ค.) เป็นต้นไป ขณะที่น้ำมันชนิดอื่นๆ ยังคงราคาเดิม
ทั้งนี้ จะส่งผลให้ราคาน้ำมันขายปลีกในสถานีบริการน้ำมันของ ปตท. และบางจากฯ ในเขตกรุงเทพฯ และปริมณฑลวันพรุ่งนี้ เป็นดังนี้ แก๊สโซฮอล์ E85 ลิตรละ 18.09 บาท นอกนั้นราคาคงเดิม คือ เบนซิน 95 ลิตรละ 30.76 บาท, แก๊สโซฮอล์ 95 ลิตรละ 23.80 บาท, แก๊สโซฮอล์ 91 ลิตรละ 23.38 บาท, E20 ลิตรละ 21.44 บาท และดีเซล ลิตรละ 20.59 บาท